CELEX: 32019D0219(01)
Language: hr
Date: 2019-02-15 00:00:00
Title: Provedbena odluka Komisije оd 15. veljače 2019. o financiranju i donošenju programa rada za 2019. i 2020. za provedbu hitnih mjera suzbijanja određenih bolesti životinja i organizama štetnih za bilje

19.2.2019   
               
               
                  HR
               
               
                  Službeni list Europske unije
               
               
                  C 66/11
               
            
         PROVEDBENA ODLUKA KOMISIJE
         оd 15. veljače 2019.
         o financiranju i donošenju programa rada za 2019. i 2020. za provedbu hitnih mjera suzbijanja određenih bolesti životinja i organizama štetnih za bilje
         (2019/C 66/10)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije („Financijska uredba” ili „FU”), o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 110.,
         uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 36. stavak 4.,
         budući da:
         
                     (1)
                  
                  
                     Kako bi se osigurala provedba hitnih mjera za suzbijanje određenih bolesti životinja i organizama štetnih za bilje potrebno je donijeti višegodišnju odluku o financiranju koja je višegodišnji program rada za godine 2019 i 2020. Člankom 110. Uredbe (EU, Euratom) 2018/1046 („Financijska uredba”) utvrđena su detaljna pravila o odlukama o financiranju.
                  
               
                     (2)
                  
                  
                     Primjereno je odobriti dodjelu bespovratnih sredstava bez poziva na podnošenje prijedloga i propisati uvjete za dodjelu tih bespovratnih sredstava.
                  
               
                     (3)
                  
                  
                     Potrebno je omogućiti plaćanje zatezne kamate u skladu s člankom 116. stavkom 5. Financijske uredbe.
                  
               
                     (4)
                  
                  
                     Kako bi se omogućila fleksibilnost u provedbi programa rada, primjereno je dopustiti promjene koje se ne bi trebale smatrati znatnima, za potrebe članka 110. stavka 5. Financijske uredbe.
                  
               
                     (5)
                  
                  
                     Člankom 6. Uredbe (EU) br. 652/2014 utvrđeno je da se bespovratna sredstva mogu dodjeljivati državama članicama do maksimalne stope iz članka 5. stavaka od 1. do 3. te uredbe u odnosu na mjere poduzete u slučaju potvrđivanja pojave jedne od bolesti životinja navedene u skladu s člankom 7. te uredbe, pod uvjetom da su te mjere primijenjene odmah te da se poštuju primjenjive odredbe utvrđene u relevantnom pravu Unije. Bespovratna sredstva mogu se dodijeliti i državama članicama, trećim zemljama ili međunarodnim organizacijama s obzirom na zaštitne mjere poduzete u slučaju izravne prijetnje zdravstvenom stanju Unije kao posljedice pojave ili razvoja, na području treće zemlje ili države članice, jedne od bolesti životinja ili zoonoza navedenih u skladu s člancima 7. ili 10. te uredbe.
                  
               
                     (6)
                  
                  
                     Člankom 16. Uredbe (EU) br. 652/2014 utvrđeno je da se bespovratna sredstva mogu dodjeljivati državama članicama ili međunarodnim organizacijama do maksimalne stope iz članka 5. stavaka od 1. do 3. te uredbe za mjere za iskorjenjivanje, suzbijanje i sprečavanje širenja organizma štetnog za bilje, pod uvjetima iz članka 17. te uredbe.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               ODLUČILA JE:
         
            Članak 1.
            Program rada
            Donosi se višegodišnja odluka o financiranju, koja je višegodišnji plan rada za provedbu hitnih mjera za suzbijanje određenih bolesti životinja te organizama štetnih za bilje za godine 2019. i 2020. kako je utvrđena u Prilogu.
         
         
            Članak 2.
            Doprinos Unije
            Najveći doprinos Unije za provedbu programa za godinu izvršenja proračuna 2019. iznosi 50 000 000 EUR, a za godinu izvršenja proračuna 2020. iznosi 20 000 000 EUR, i financira se odobrenim sredstvima iz sljedećih proračunskih linija općeg proračuna Europske unije:
            
                        (a)
                     
                     
                        za 2019.; proračunska linija 17 04 04: 50 000 000 EUR;
                     
                  
                        (b)
                     
                     
                        za 2020., proračunska linija 17 04 04; 20 000 000 EUR
                     
                  Odobrena sredstva predviđena prvim stavkom mogu obuhvaćati i zatezne kamate za zakašnjelo plaćanje.
            Provedba ove Odluke podliježe raspoloživosti odobrenih sredstava predviđenih općim proračunom Unije za 2020. nakon što proračunsko tijelo donese taj proračun.
            Financijski doprinos Unije iznosi 50 %, 75 % ili 100 %, što se određuje individualno za svakog korisnika, u skladu s člankom 5. Uredbe (EU) br. 652/2014.
         
         
            Članak 3.
            Klauzula o fleksibilnosti
            Ako ukupne promjene odobrenih sredstava za određena djelovanja nisu veće od 20 % najvećeg godišnjeg iznosa doprinosa Unije utvrđenog u članku 2. prvom stavku ove Odluke, ne smatraju se znatnima za potrebe članka 110. stavka 5. Financijske uredbe ako ne utječu znatno na prirodu djelovanja i cilj programa rada.
            Odgovorni dužnosnik za ovjeravanje može provesti promjene iz prvog stavka. Te promjene primjenjuju se u skladu s načelima dobrog financijskog upravljanja i proporcionalnosti.
         
         
            Članak 4.
            Bespovratna sredstva
            Bespovratna sredstva mogu biti dodijeljena bez poziva na podnošenje prijedloga u skladu s uvjetima utvrđenima u Prilogu. Bespovratna sredstva mogu se dodijeliti tijelima iz Priloga odabranima u skladu s točkom 2.1. Priloga.
         
         
            Sastavljeno u Bruxellesu 15. veljače 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 193, 30.7.2018., str. 1.
         
         
            (2)  SL L 189, 27.6.2014., str. 1.
         
      
      
         
            PRILOG
            Program rada za godine 2019. i 2020. za provedbu hitnih mjera za suzbijanje određenih bolesti životinja i organizama štetnih za bilje
            1.   Uvod
            
            Na temelju ciljeva iz članka 2. Uredbe (EU) br. 652/2014 Europskog parlamenta i Vijeća od 15. svibnja 2014. ovaj program rada sadržava djelovanja koja se trebaju financirati i raščlambu proračuna za godine 2019. i 2020. za bespovratna sredstva koja se provode u okviru izravnog upravljanja.
            a)   Pravna osnova
            
                        Uredba (EU) br. 652/2014 Europskog parlamenta i Vijeća od 15. svibnja 2014.
                     
                  Proračunska linija
            
                        od 17 4 04
                     
                  Ciljevi
            
                        Ciljevi su djelovanja suzbijanje bolesti životinja i organizama štetnih za bilje primjenom hitnih mjera u skladu s člancima 6. i 16. Uredbe (EU) br. 652/2014.
                     
                  Očekivani rezultati
            
                        Rezultati koje Komisija očekuje od djelovanja iz odlomka „Ciljevi” jesu sprečavanje daljnjeg širenja bolesti životinja i organizama štetnih za bilje i, ako se pojave na području Unije, njihovo brzo iskorjenjivanje.
                     
                  2.   Bespovratna sredstva
            
            Ukupna proračunska omotnica rezervirana za bespovratna sredstva u okviru ovog programa rada iznosi 50 000 000 EUR za 2019. i 20 000 000 EUR za 2020.
            2.1   Hitne mjere za suzbijanje određenih organizama štetnih za bilje i bolesti životinja u obliku bespovratnih sredstava bez poziva na podnošenje prijedloga
            
            Vrsta podnositeljâ zahtjeva na koje je usmjerena izravna dodjela
            
                        
                                    a)
                                 
                                 
                                    ako se dodjeljuju tijelima koja su u temeljnom aktu navedena, u smislu članka 58. Financijske uredbe, kao korisnici ili tijelima koja su na svoju odgovornost imenovale države članice ako su te države članice u temeljnom aktu navedene kao korisnice
                                 
                              
                                    b)
                                 
                                 
                                    ako se dodjeljuju tijelima koja imaju de jure ili de facto monopol ili tijelima koja su na svoju odgovornost imenovale države članice ako te države članice imaju de jure ili de facto monopol
                                 
                              
                                    c)
                                 
                                 
                                    za aktivnosti s posebnim značajkama koje zahtijevaju posebnu vrstu tijela zbog njegove tehničke sposobnosti, njegova visokog stupnja specijalizacije ili administrativnih ovlasti, pod uvjetom da dotične aktivnosti nisu obuhvaćene područjem primjene poziva za podnošenje prijedlogâ.
                                 
                              
                  Opis aktivnosti koje će se financirati bespovratnim sredstvima koja se dodjeljuju bez poziva na podnošenje prijedloga na temelju članka 195. Financijske uredbe
            
                        
                                    a)
                                 
                                 
                                    Člankom 6. Uredbe (EU) br. 652/2014 utvrđeno je da se Državama članicama mogu dodijeliti bespovratna sredstva do maksimalne stope iz članka 5. stavaka od 1. do 3. te uredbe u odnosu na mjere poduzete u slučaju potvrđivanja pojave jedne od bolesti životinja navedene u skladu s člankom 7. te uredbe, pod uvjetom da su te mjere primijenjene odmah te da se poštuju primjenjive odredbe utvrđene u relevantnom pravu Unije. Bespovratna sredstva mogu se također dodijeliti državama članicama, trećim zemljama ili međunarodnim organizacijama s obzirom na zaštitne mjere poduzete u slučaju izravne prijetnje zdravstvenom stanju Unije kao posljedice pojave ili razvoja, na području treće zemlje ili države članice, jedne od bolesti životinja ili zoonoza navedenih u skladu s člancima 7. ili 10. te uredbe.
                                 
                              
                                    b)
                                 
                                 
                                    Člankom 16. Uredbe (EU) br. 652/2014 utvrđeno je da se bespovratna sredstva mogu dodjeljivati državama članicama ili međunarodnim organizacijama do maksimalne stope iz članka 5. stavaka od 1. do 3. te uredbe za mjere za iskorjenjivanje, suzbijanje i sprečavanje širenja organizma štetnog za bilje, pod uvjetima iz članka 17. te uredbe.
                                 
                              
                                    c)
                                 
                                 
                                    Člankom 3. stavkom 2. Uredbe (EU) br. 652/2014 utvrđeno je da se, u slučaju kad su bespovratna sredstva dodijeljena nadležnim tijelima država članica, ta nadležna tijela smatraju korisnicima u smislu članka 195. stavka (c) Uredbe (EU, Euratom) br. 2018/1046. Takva bespovratna sredstva mogu se dodijeliti bez objavljivanja poziva za podnošenje prijedloga.
                                 
                              
                                    d)
                                 
                                 
                                    U skladu s člankom 6. stavkom 5. Uredbe (EU) br. 652/2014 Komisija može dodijeliti financijski doprinos Unije za osnivanje zaliha bioloških proizvoda ili pribavljanje doza cjepiva ako pojava ili razvoj, u trećoj zemlji ili državi članici, jedne od bolesti životinja i zoonoza navedenih u prilozima I i II. toj uredbi može predstavljati prijetnju Uniji.
                                 
                              
                  Provedba
            
                        Za provedbu programa zadužen je GU SANTE
                     
                  Prihvatljivi troškovi
            
                        U skladu s člankom 8. Uredbe (EU) br. 652/2014, za financiranje sredstvima iz financijskog doprinosa Unije mogu biti prihvatljivi sljedeći troškovi suzbijanja bolesti životinja:
                        
                                    (a)
                                 
                                 
                                    naknada štete posjednicima životinja koje su zaklane ili izlučene;
                                 
                              
                                    (b)
                                 
                                 
                                    troškovi klanja ili izlučivanja životinja i s time povezani troškovi prijevoza;
                                 
                              
                                    (c)
                                 
                                 
                                    naknada štete posjednicima za vrijednost njihovih uništenih proizvoda životinjskog podrijetla u iznosu koji je u granicama tržišne vrijednosti tih proizvoda neposredno prije pojavljivanja ili potvrđivanja bilo kakve sumnje na bolest;
                                 
                              
                                    (d)
                                 
                                 
                                    troškovi čišćenja, dezinsekcije i dezinfekcije gospodarstava i opreme utemeljeni na epidemiologiji i svojstvima patogena;
                                 
                              
                                    (e)
                                 
                                 
                                    troškovi prijevoza i uništavanja zaražene hrane za životinje i opreme koju nije moguće dezinficirati;
                                 
                              
                                    (f)
                                 
                                 
                                    troškovi nabave, skladištenja, davanja ili distribucije cjepiva i mamaka kao i troškovi samog cijepljenja ako ih je odredila ili dopustila Komisija;
                                 
                              
                                    (g)
                                 
                                 
                                    troškovi prijevoza i zbrinjavanja trupova;
                                 
                              
                                    (h)
                                 
                                 
                                    u iznimnim i opravdanim slučajevima:
                                    
                                                i.
                                             
                                             
                                                troškovi uzorkovanja;
                                             
                                          
                                                ii.
                                             
                                             
                                                troškovi ispitivanja;
                                             
                                          
                                                iii.
                                             
                                             
                                                troškovi kampanja podizanja svijesti javnosti;
                                             
                                          
                                                iv.
                                             
                                             
                                                drugi troškovi iskorjenjivanja bolesti, ovisno o epidemiologiji i svojstvima patogena.
                                             
                                          
                              U skladu s člankom 18. Uredbe (EU) br. 652/2014, za financiranje sredstvima iz financijskog doprinosa Unije mogu biti prihvatljivi sljedeći troškovi suzbijanja organizama štetnih za bilje:
                        
                                    (a)
                                 
                                 
                                    troškovi osoblja, bez obzira na njihov status, izravno uključenog u mjere, kao i troškovi najma opreme, potrošnog materijala i drugih potrebnih materijala, proizvoda za obradu, uzorkovanja i laboratorijskih ispitivanja;
                                 
                              
                                    (b)
                                 
                                 
                                    troškovi ugovora o uslugama s trećim stranama za provedbu dijela mjera;
                                 
                              
                                    (c)
                                 
                                 
                                    troškovi naknade gospodarskim subjektima ili posjednicima za tretiranje, uništenje i naknadno uklanjanje bilja, biljnih proizvoda i drugih predmeta, te za čišćenje i dezinfekciju poslovnih prostorija, zemljišta, vode, tla i uzgojnih supstrata, pogona, strojeva i opreme;
                                 
                              
                                    (d)
                                 
                                 
                                    od 1. siječnja 2017. troškovi naknade posjednicima za vrijednost uništenog bilja, biljnih proizvoda ili drugih predmeta podvrgnutih mjerama iz članka 16. Direktive 2000/29/EZ, u granicama tržišne vrijednosti takvog bilja, biljnih proizvoda i drugih predmeta koju bi imali da nisu bili pogođeni tim mjerama; preostala vrijednost oduzima se od naknade;
                                 
                              
                                    (e)
                                 
                                 
                                    u iznimnim i opravdanim slučajevima:
                                    
                                                i.
                                             
                                             
                                                troškovi kampanja podizanja svijesti javnosti;
                                             
                                          
                                                ii.
                                             
                                             
                                                drugi troškovi bitni za iskorjenjivanje ili sprečavanje širenja štetnog organizma, ili troškovi povezani s dodatnim zaštitnim mjerama koje se poduzimaju protiv širenja štetnog organizma, ovisno o epidemiologiji i svojstvima patogena.
                                             
                                          
                              
                  Kriteriji za dodjelu
            
                        Kriteriji za dodjelu financijskog doprinosa Unije jesu sljedeći:
                        
                                    a)
                                 
                                 
                                    usklađenost sa zahtjevima relevantnog zakonodavstva Unije;
                                 
                              
                                    b)
                                 
                                 
                                    relevantnost planiranih aktivnosti radi prevencije ili iskorjenjivanja organizama štetnih za bilje i bolesti životinja.